COVID-19: 688 दिन में देश में दर्ज हुए सबसे कम कोरोना संक्रमण के मामलें, 127 लोगों की हुई मौत
केन्द्रीय स्वास्थ्य मंत्रालय की ओर से जारी किए गए अद्यतन आंकड़ों के अनुसार, देश में 127और लोगों की संक्रमण से मौत के बाद मृतक संख्या बढ़कर 5,16,479 हो गई।देश में कोविड-19 के उपचाराधीन मरीजों की संख्या घटकर 26,240 रह गई है,
दिल्लीः देश में रविवार को कोविड-19 के 1,761 नए मामले सामने आने के बाद संक्रमितों की संख्या बढ़कर 4,30,07,841 हो गई। वहीं, उपचाराधीन मरीजों की संख्या घटकर 26,240 रह गई है। संक्रमण के नए मामले 688 दिन में सबसे कम हैं। केन्द्रीय स्वास्थ्य मंत्रालय की ओर से जारी किए गए अद्यतन आंकड़ों के अनुसार, देश में 127 और लोगों की संक्रमण से मौत के बाद मृतक संख्या बढ़कर 5,16,479 हो गई। देश में कोविड-19 के उपचाराधीन मरीजों की संख्या घटकर 26,240 रह गई है, जो कुल मामलों का 0.06 प्रतिशत है। संक्रमण से स्वस्थ होने की राष्ट्रीय दर 98.74 प्रतिशत है।स्वास्थ्य मंत्रालय के अनुसार पिछले 24 घंटे में उपचाराधीन मरीजों की संख्या में 1,562 की कमी दर्ज की गई है। स्वास्थ्य मंत्रालय के मुताबिक दैनिक संक्रमण दर 0.41 प्रतिशत और साप्ताहिक संक्रमण दर भी 0.41 प्रतिशत है। पिछले 24 घंटे में 4,31,973 नमूनों की कोविड-19 संबंधी जांच की गई और अब तक 78.26 करोड़ से अधिक नमूनों की जांच हुई है। संक्रमण से उबरने वालों की संख्या बढ़कर 4,24,65,122 हो गई है और मृत्यु दर 1.20 प्रतिशत है। वहीं, राष्ट्रव्यापी टीकाकरण अभियान के तहत अब तक कोविड-19 रोधी टीकों की 181.21 करोड़ से अधिक खुराक दी जा चुकी हैं।उल्लेखनीय है कि देश में सात अगस्त 2020 को संक्रमितों की संख्या 20 लाख, 23 अगस्त 2020 को 30 लाख और पांच सितंबर 2020 को 40 लाख से अधिक हो गई थी। संक्रमण के कुल मामले 16 सितंबर 2020 को 50 लाख, 28 सितंबर 2020 को 60 लाख, 11 अक्टूबर 2020 को 70 लाख, 29 अक्टूबर 2020 को 80 लाख और 20 नवंबर को 90 लाख के पार चले गए थे। देश में 19 दिसंबर 2020 को ये मामले एक करोड़ के पार हो गए थे। पिछले साल चार मई को संक्रमितों की संख्या दो करोड़ के पार और 23 जून 2021 को तीन करोड़ के पार पहुंच गई थी। इस साल 26 जनवरी को मामले चार करोड़ के पार पहुंच गए थे। (इनपुट भाषा)